16 Fa o ithuta o se ka wa dira ka tsela e bakanoki bangwe ba Baebele ba dirang ka yone. Ba tlhoma mogopolo mo go sekasekeng ditemana jaaka e kete Baebele ke buka e e kwadilweng ke batho. Fa bangwe ba bone ba bala buka nngwe le nngwe ya Baebele, ba tsaya gore e lebisitswe go setlhopha se se rileng sa batho kgotsa ba leka go ikakanyetsa se mokwadi wa buka eo a neng a se gopotse. Go akanya jalo go ka felela ka gore batho ba tseye dibuka tsa Baebele e le hisitori fela kana ba di lebe e le tsa go tokafatsa bodumedi. Bakanoki bangwe ba tshwaregile thata ka go ithuta mafoko jaaka go ithuta dibuka tse di buang ka Baebele. Ba tshwarega thata ka go ithuta tshimologo ya mafoko le go tlhalosa bokao jwa mafoko a Sehebera le Segerika go na le go tlhoma mogopolo mo molaetseng o o botlhokwa wa Modimo. A o akanya gore go ithuta Baebele ka tsela eo go ka tlhotlheletsa tumelo ya gago le go e nonotsha?—1 Bathesalonika 2:13.